**ΣΕΜΙΝΑΡΙΟ 1**

**Η επιχειρηματική ιδέα**

**ΘΕΜΑTIKH ENOTHTA 1**

**Εισαγωγή**

* Η πρώτη δυσκολία που αντιμετωπίζει ο φιλόδοξος και μελλοντικός επιχειρηματίας είναι να βρει μία πολύ καλή επιχειρηματική ιδέα. Η επιχειρηματική ιδέα θα του δώσει τη δυνατότητα, προσφέροντας ένα προϊόν ή μια υπηρεσία, να καλύψει μία ανάγκη ή να λύσει ένα πολύ συνηθισμένο πρόβλημα.
* Δεν υπάρχει συνταγή για να βρίσκουμε επιχειρηματικές ιδέες. Ωστόσο, για να τα καταφέρουμε, πρέπει να παρατηρούμε και να αφουγκραζόμαστε το περιβάλλον μέσα στο οποίο ζούμε. Στην ενότητα αυτή σας παρέχουμε κάποιες συμβουλές και ασκήσεις, οι οποίες θα σας βοηθήσουν να ανακαλύψετε και να προσδιορίσετε την καλύτερη από τις επιχειρηματικές σας ιδέες. Καθώς κάνετε τις ασκήσεις, προσπαθήστε να αναπτύξετε τη δημιουργικότητά σας, την περιέργεια και το πάθος σας και μην υποτιμάτε τις ιδέες που σχετίζονται με τα χόμπυ και τα ιδιαίτερα ενδιαφέροντα σας.

**Δραστηριότητα 1.1 (online)**

**Ακούστε τους ανθρώπους όταν λένε «Μακάρι να μπορούσα να …»**

* **Περιγραφή:** Προσπαθήστε να θυμηθείτε την τελευταία φορά που ακούσατε κάποιον να λέει «Μακάρι να μπορούσα να…». Θα μπορούσατε να δείξετε σ΄αυτό το άτομο έναν τρόπο για να πετύχει τους στόχους και τις επιθυμίες του/της;
* **Οδηγίες για τους μαθητές:** Κρατήστε σύντομες σημειώσεις για τα προβλήματα που προκύπτουν ως προς την υλοποίηση της ιδέας και τις λύσεις: θα τα χρησιμοποιήσετε αργότερα με την υπόλοιπη ομάδα.
* **Αλληλεπίδραση με την πλατφόρμα:** οι μαθητές έχουν τη δυνατότητα να γράψουν την απάντηση online. Η απάντηση αποθηκεύεται στον προσωπικό φάκελο-σελίδα-λογαριασμό του μαθητή και υπάρχει η δυνατότητα «κατεβάσματός» της αργότερα.

**ΘΕΜΑTIKH ENOTHTA 2**

**Τι είναι δημιουργικότητα;**

* Η δημιουργικότητα είναι κάτι που διδάσκεται. Ο όρος «δημιουργικότητα» έχει προσδιοριστεί με πολλούς τρόπους:
* «Μια πνευματική δραστηριότητα που έχει να κάνει με καταστάσεις, όπου δεν υπάρχει από πριν σωστή ή λανθασμένη απάντηση»
* «Μια διαδικασία ανάπτυξης νέων, ασυνήθιστων ή μοναδικών ιδεών»
* «Η γένεση καινοτόμων, χρήσιμων ιδεών».
* Κανένας ορισμός της δημιουργικότητας δεν μας καλύπτει πλήρως. Η δημιουργικότητα έχει να κάνει με νοητικές και μη νοητικές δεξιότητες, περιέργεια, διαίσθηση και επιμονή. Δημιουργικές λύσεις μπορούν να προκύψουν ή να ανακαλυφθούν στα ξαφνικά ή έπειτα από μια περίοδο δεκαετιών.
* Κάποτε δημιουργικότητα θεωρούνταν η εφεύρεση μιας ιδιοφυΐας, του Τόμας Έντισον, για παράδειγμα, ή της Μαρί Κιουρί ή του Στιβ Τζομπς, η οποία επηρέαζε και άλλαζε τον πολιτισμό. Τα τελευταία χρόνια, ωστόσο, το ενδιαφέρον για αυτές τις περιπτώσεις, που ονομάζονται μερικές φορές “Big-C”, δηλαδή «Μεγάλη Δημιουργικότητα», έχει αντικατασταθεί από το ενδιαφέρον για την καθημερινή δημιουργικότητα, που ονομάζεται “little-c”, («μικρή δημιουργικότητα»), μια διαδικασία στην οποία πολλοί μπορούν να συμμετέχουν και τελικά συμμετέχουν.
* Η δημιουργικότητα δεν εμφανίζεται από το πουθενά. Απαιτεί συνδυασμό γενικής και εξειδικευμένης γνώσης. Αυτό είναι απολύτως φυσιολογικό αν δούμε τη δημιουργικότητα σαν κάτι καινοτόμο -δεν μπορούμε να ξέρουμε τι είναι καινοτόμο αν δεν έχουμε επίγνωση του τι είναι ήδη παλιό και γνωστό σε μία περιοχή.

**Πηγή 2. 1.**

**Βίντεο σχετικό με τη Δημιουργικότητα**

* <https://mail.google.com/mail/u/0/#inbox/14de1c34d292c394?projector=1>

**Tα αντίστοιχα ελληνικά βίντεο:**

* <https://www.youtube.com/watch?v=ha5m-JfMdCY&app=desktop>

[*https://www.youtube.com/watch?v=ha5m-JfMdCY&app=desktop*](https://www.youtube.com/watch?v=ha5m-JfMdCY&app=desktop)

[*https://www.youtube.com/watch?v=C-8hgGaZfGg*](https://www.youtube.com/watch?v=C-8hgGaZfGg)

**ΘΕΜΑΤΙΚΗ ΕΝΟΤΗΤΑ 3**

**Τι υπάρχει γύρω μας;**

* Για να βρείτε και να αναπτύξετε την επιχειρηματική σας ιδέα, είναι πολύ σημαντικό να ενημερωθείτε για την οικονομικοκοινωνική κατάσταση της περιοχής σας.
* Ελέγξτε τις οικονομικοκοινωνικές πληροφορίες της περιοχής σας που μπορεί να βρείτε εδώ:

<http://www.ebex.gr/>

<http://www.pexanthis.eu/>

<http://www.cityofxanthi.gr/>

και προετοιμαστείτε για τη συνάντηση που θα έχετε με τον υπάλληλο του δήμου ή τον αρμόδιο από το εμπορικό επιμελητήριο.

* Αυτή η δραστηριότητα πρέπει να συνδυαστεί με μία συνάντηση στο δήμο ή στο εμπορικό επιμελητήριο και θα αφορά την τοπική οικονομική πραγματικότητα. Ζητήστε από τον υπάλληλο ή τον αρμόδιο να επικεντρωθούν στα σχέδια για την οικονομική ανάπτυξη της περιοχής σας.

**Δραστηριότητα 3.1 (online)**

**Τα στατιστικά δεν είναι δύσκολα!**

* **Περιγραφή:** Πώς είναι η οικονομικοκοινωνική πραγματικότητα της χώρας μας; Πού μπορείτε να αντλήσετε πληροφορίες γι’ αυτό το θέμα; Φυσικά, το διαδίκτυο είναι η τέλεια πηγή, αλλά θα πρέπει να είστε προσεκτικοί αν θέλετε να βρείτε επίσημα και αξιόπιστα δεδομένα και στατιστικά στοιχεία.
* **Οδηγίες για τους μαθητές:** Αναζητήστε στο διαδίκτυο τις τρεις πιο ενημερωμένες πηγές στατιστικών πληροφοριών της χώρας σας και απαντήστε στις παρακάτω ερωτήσεις:
* Επικολλήστε εδώ τον υπερσύνδεσμο για τους ιστότοπους-πηγές που βρήκατε (τρία πεδία κειμένου)
* Ποιος είναι ο βασικός οικονομικός τομέας της χώρας σου; (ένα πεδίο κειμένου)
* …και της ευρύτερης περιφέρειας; (ένα πεδίο κειμένου)
* Ποιο είναι το αναλογικό ποσοστό εργασίας των νέων (κάτω των 30 ετών) στη χώρα σου; (ένα ποσοστιαίο πεδίο)
* Προωθεί η χώρα σου την επιχειρηματικότητα και πώς; (ένα πεδίο σχολιασμού).
* **Αλληλεπίδραση με την πλατφόρμα:** οι μαθητές έχουν τη δυνατότητα να απαντήσουν στις ερωτήσεις online. Οι απαντήσεις αποθηκεύονται στον προσωπικό φάκελο, σελίδα ή λογαριασμό του μαθητή και είναι δυνατόν να τα «κατεβάσει» κανείς αργότερα.

**ΘΕΜΑΤΙΚΗ ΕΝΟΤΗΤΑ 4**

**Μία κοινή ευρωπαϊκή στρατηγική**

* Η Ευρώπη του 2020 είναι το αποτέλεσμα των 10ετών εργασιών της Ευρωπαϊκής Ένωσης και της στρατηγικής ανάπτυξής της.
* Πέντε βασικοί στόχοι έχουν συμφωνηθεί για την Ευρωπαϊκή Ένωση, για να επιτευχθούν μέχρι το τέλος του 2020. Αυτοί αφορούν την εργασία, την έρευνα και την ανάπτυξη, το κλίμα και την ενέργεια, την εκπαίδευση, την κοινωνική ενσωμάτωση και τη μείωση της φτώχειας.
* Η Ευρώπη έχει βρει νέους μηχανισμούς για να προωθήσει την ανάπτυξη και την εργασιακή απασχόληση. Αυτοί ορίζονται από **7 πρωτοποριακές πρωτοβουλίες**.
* Μέσα στα πλαίσια κάθε πρωτοβουλίας, και η Ευρωπαϊκή Ένωση και οι τοπικές σε εθνικό επίπεδο αρμόδιες αρχές πρέπει να συντονίσουν τις προσπάθειές τους, έτσι ώστε να υπάρξει αμοιβαία αλληλοενίσχυση. Οι περισσότερες από αυτές τις πρωτοβουλίες έχουν παρουσιαστεί από την Κομισιόν (Κεντρική Επιτροπή) το 2010. Ελέγξτε τα παρακάτω λινκς και εξοικειωθείτε με τις ευρωπαϊκές προτεραιότητες για την έξυπνη, βιώσιμη και ενιαία ανάπτυξη.
* **Έξυπνη ανάπτυξη**
* Ψηφιακή ατζέντα για την Ευρώπη
* Η Ευρώπη της Καινοτομίας
* Νέοι σε δράση
* **Βιώσιμη ανάπτυξη**
* Ενεργειακή επάρκεια στην Ευρώπη
* Μία βιομηχανική πολιτική για την εποχή της παγκοσμιοποίησης
* **Ενιαία ανάπτυξη**
* Μια ατζέντα για νέες δεξιότητες και δουλειές
* Ευρωπαϊκή πλατφόρμα ενάντια στη φτώχεια

**Δραστηριότητα 4.1 (on line)**

**Κουίζ σχετικά με τις τακτικές και τις πρωτοβουλίες της ΕΕ**

**1 Τι σημαίνει Ευρώπη του 2020;**

* Μία ευρωπαϊκή στρατηγική για την κοινωνικό-οικονομική ανάπτυξη;
* Ένα ευρωπαϊκό γεγονός που θα πραγματοποιηθεί το 2020
* Ο τίτλος ενός βιβλίου για την πραγματική κατάσταση στην Ευρώπη

**2Η δημιουργία μιας μοναδικής ψηφιακής αγοράς είναι η προτεραιότητα κλειδί για…**

* Την ατζέντα για νέα προσόντα και δουλειές
* Την ψηφιακή ατζέντα για την Ευρώπη
* Το σχέδιο για την ενεργειακή επάρκεια στην Ευρώπη

**3 Τι σημαίνει ο όρος «κινητικότητα» στο πρόγραμμα “Youth on the move”, δηλαδή «Νεολαία σε δράση»;**

* Είδος μετακίνησης/μεταφοράς
* Φυσική άσκηση
* Διεθνείς εμπειρίες

**4 Προτεραιότητα κλειδί, προκειμένου να μειωθεί η εκπομπή διοξειδίου του άνθρακα είναι η:**

* Η ευρωπαϊκή πλατφόρμα κατά της φτώχειας
* Το σχέδιο για την ενεργειακή επάρκεια στην Ευρώπη
* Η Ευρώπη της καινοτομίας

**5 Ποιες πρωτοποριακές πρωτοβουλίες περιλαμβάνουν συγκεκριμένες ενέργειες για άτομα με ειδικές ανάγκες; (πολλές πιθανές απαντήσεις)**

* Ψηφιακή ατζέντα για την Ευρώπη
* Η Ευρώπη της καινοτομίας
* «Νέοι σε δράση»
* Ενεργειακή επάρκεια στην Ευρώπη
* Βιομηχανική στρατηγική για την εποχή της παγκοσμιοποίησης
* Ατζέντα για νέα προσόντα και δουλειές
* Ευρωπαϊκή πλατφόρμα κατά της φτώχειας

**6 Που μπορεί να βρει κανείς πληροφορίες για συμπράξεις σχετικά με την ενεργό και υγιή γήρανση;**

* Στην Ευρώπη της καινοτομίας
* Στη βιομηχανική στρατηγική για την εποχή της παγκοσμιοποίησης
* Στη ατζέντα για νέα προσόντα και δουλειές

**7 Τι σημαίνει CEDEFOP;**

* Ευρωπαϊκό Κέντρο για την Ανάπτυξη της Επαγγελματικής Εκπαίδευσης
* Ευρωπαϊκό Κέντρο για την Ανάπτυξη και τον Προσανατολισμό των Ανθρώπων
* Ευρωπαϊκό Κέντρο για Αποκεντρωμένες Δράσεις

**8 Ποιο είναι το ποσοστό-στόχος για τη μείωση της σχολικής διαρροής μέχρι το 2020;**

* 25%
* 60%
* 10%

**Δραστηριότητα 4.2 (online)**

**Πως βλέπετε τον κόσμο;**

* **Περιγραφή:**  Τώρα που παρατηρήσατε και αναλύσατε την τοπική, κοινωνική και ευρωπαϊκή κοινωνικό-οικονομική κατάσταση, πως θα την περιγράφατε;
* **Οδηγίες για τους μαθητές:**

1. Παρακαλώ, δώστε τρεις σύντομες απαντήσεις που χαρακτηρίζουν:

* Tην τοπική πραγματικότητα: (ένα πεδίο σχολιασμού)
* Tη Χώρα σας: (ένα πεδίο σχολιασμού)
* Την Ευρωπαϊκή κατάσταση: (ένα πεδίο σχολιασμού)

2. Ποιες ήταν οι πιο σημαντικές πρόσφατες κοινωνικό-οικονομικές, πολιτιστικές και περιβαλλοντικές αλλαγές στην προσωπική σας ζωή και στη ζωή των ανθρώπων της κοινότητάς σας; Γράψτε ένα σύντομο κείμενο στο οποίο να περιγράφετε γιατί οι αλλαγές αυτές είναι πιο σημαντικές από άλλες (ένα πεδίο σχολιασμού)

* **Αλληλεπίδραση με την πλατφόρμα:** οι μαθητές μπορούν να γράψουν τις απαντήσεις τους online. Οι απαντήσεις αποθηκεύονται στον προσωπικό τους φάκελο/σελίδα/λογαριασμό και τα συγκεκριμένα αρχεία μπορούμε να τα κατεβάσουμε αργότερα.

**ΘΕΜΑΤΙΚΗ ΕΝΟΤΗΤΑ 5**

**Τι σημαίνει επιχείρηση;**

* Μία επιχείρηση είναι κάθε είδους εργασία που έχει να κάνει με παροχή αγαθών και υπηρεσιών με το αναμενόμενο αποτέλεσμα κέρδους. Ο όρος επιχείρηση είναι τόσο ευρύς που αφορά κάθε είδους εταιρία που επιφέρει έσοδα μέσω της πώλησης κάθε είδους προϊόντων. Στα αγγλικά οι όροι “company”, “firm” και “business enterprise” πολύ συχνά χρησιμοποιούνται εναλλακτικά.
* Ενώ μερικοί έχουν στο μυαλό τους ότι η επιχείρηση είναι ένα μεγάλος συνεταιρισμός ή σωματείο, στην πραγματικότητα κάθε δουλειά με σκοπό το κέρδος που έχει να κάνει με πωλήσεις σε καταναλωτές είναι μία επιχείρηση. Ένα παιδί που στήνει ένα σταντ στο δρόμο, για να πουλήσει λεμονάδες και έχει ως στόχο του το κέρδος, μπορούμε να πούμε ότι έχει μία επιχείρηση. Το ίδιο και ένα άτομο που ανοίγει ένα μικρό βιβλιοπωλείο με στόχο να πουλήσει βιβλία με σκοπό φυσικά το κέρδος.
* Εκτός από την πώληση αγαθών, μία επιχείρηση μπορεί να έχει να κάνει με την πώληση κάθε είδους υπηρεσιών. Για παράδειγμα εταιρίες που προσφέρουν υπηρεσίες τηλεπικοινωνίας ή τοπικές επιχειρήσεις που προσφέρουν υπηρεσίες σε τρίτους, όπως λογιστική ή υπηρεσία θυρωρού ή υπηρεσίες κούριερ (ταχυμεταφορές).
* Στις περισσότερες περιπτώσεις μία επιχείρηση πρέπει να έχει άδεια, για να λειτουργήσει μέσα σε μία τοπική κοινότητα. Κάθε εμπορική επιχείρηση έχει μία έδρα, όπου οι καταναλωτές αγοράζουν αγαθά ή υπηρεσίες, όπως ένα μαγαζί λιανικής πώλησης. Η επιχείρηση, επίσης, συνήθως πρέπει να έχει μία άδεια…..Επειδή οι κανονισμοί για τη λειτουργία μιας επιχείρησης ποικίλλουν…..είναι πολύ σημαντικό ο μελλοντικός επιχειρηματίας να έρθει σε επαφή με υπαλλήλους του δήμου, προκειμένου να εξακριβώσει τι απαιτείται για να ανοίξει την επιχείρησή του στη συγκεκριμένη περιοχή.

**Πηγή 5.1**

**Βίντεο σχετικά με πραγματικές επιχειρηματικές ιδέες**

* Λινκς σε βίντεο του “A scuola d’ impresa”
  + <https://www.youtube.com/watch?v=gzxJegb2oUo>
  + <https://www.youtube.com/watch?v=CBtVFblO4NE>
* To αντίστοιχο ελληνικό βίντεο:

<https://www.facebook.com/alexandra.nikiforidou.7/videos/597317473744672/>

**Δραστηριότητα 5.1 (online)**

**Γίνε επιχειρηματίας (1)!**

* **Περιγραφή:** Σκέψου τις υπηρεσίες/προϊόντα που δεν υπάρχουν και μπορεί να είναι χρήσιμα. Ξέρεις κάποιο προϊόν ή υπηρεσία που δεν υπάρχει στην περιοχή σου; Έχεις καμιά πρωτοποριακή ιδέα για κάποιο προϊόν ή υπηρεσία που δεν υπάρχουν ακόμα;
* **Οδηγίες για τους μαθητές:** Nα είσαι δημιουργικός και να απαντήσεις στις εξής ερωτήσεις:
* Όνομα του προϊόντος/υπηρεσίας (ένα πεδίο κειμένου)
* Κύρια χαρακτηριστικά (ένα πεδίο σχολιασμού)
* Γιατί είναι χρήσιμο; (ένα πεδίο σχολιασμού)
* **Aλληλεπίδραση με την πλατφόρμα:** oι μαθητές μπορούν να γράψουν τις απαντήσεις online.Οι απαντήσεις αποθηκεύονται στον προσωπικό τους φάκελο/σελίδα/λογαριασμό και τα συγκεκριμένα αρχεία μπορούμε να τα κατεβάσουμε αργότερα.

**Δραστηριότητα 5.2 (online)**

**Γίνε επιχειρηματίας (2)!**

* **Περιγραφή:** Σκέψου πως θα μπορούσες να βελτιώσεις τα υπάρχοντα προϊόντα/υπηρεσίες. Θα ήθελες να βελτιώσεις την ποιότητα μερικών προϊόντων/υπηρεσιών που ήδη υπάρχουν; Τι θα άλλαζες και θα βελτίωνες σε αυτά;
* **Oδηγίες για τους μαθητές:** Να είσαι δημιουργικός και να απαντήσεις στις ακόλουθες ερωτήσεις:
* Όνομα του προϊόντος/ υπηρεσίας (ένα πεδίο κειμένου)
* Γιατί πρέπει να βελτιωθεί; (ένα πεδίο σχολιασμού)
* Πως θα το βελτιώσεις; (ένα πεδίο σχολιασμού)
* **Aλληλεπίδραση με την πλατφόρμα:** oι μαθητές μπορούν να γράψουν τις απαντήσεις online.Οι απαντήσεις αποθηκεύονται στον προσωπικό τους φάκελο/σελίδα/λογαριασμό και τα συγκεκριμένα αρχεία μπορούμε να τα κατεβάσουμε αργότερα.